রাঙ্গামাটি পার্বত্য জেলার অর্থনৈতিক কর্মকান্ড প্রধানত কৃষি ও বনজ সম্পদ নির্ভর। কিছুদিন আগেও এখানে জুম চাষই অর্থনীতির একমাত্র নিয়ন্ত্রক ছিল। ১৮১৭ খ্রিস্টাব্দে মোঘলদের সাথে যে বাণিজ্য গড়ে উঠে তাতেও ব্যতিক্রম কিছু ছিলনা। মোঘলরা এতদঞ্চল থেকে মুদ্রা বা বিভিন্ পণ্যের বিনিময়ে প্রধানত কার্পাস বা তুলা সংগ্রহ করতো। সে কারণে এ অঞ্চলটি এক সময় ‘কার্পাস মহাল’ হিসেবে পরিচিতি লাভ করে। বর্তমানে এ জেলার অর্থনৈতিক কমকান্ডের প্রধান উপাদান হচ্ছে বনজ সম্পদ। বন ও কৃষি ভিত্তিক শিল্প-কারখানা গড়ে উঠার প্রচুর সম্ভাবনা থাকা সত্ত্বেও শিল্পোদ্যোক্তা না থাকায় এতদঞ্চলে কোন ভারী শিল্প গড়ে উঠেনি। এখানে যে সব শিল্প-কারখানা গড়ে উঠেছে তার সংক্ষিপ্ত বিবরণ নিম্নে দেয়া হলোঃ-